
EXPUNERE DE MOTIVE  PRIVIND OPORTUNITATEA 
PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre privind Calendarul procedurii de recrutare şi selecţie pentru ocuparea posturilor vacante din cadrul Consiliului de Administraţie la S.C. Compania Locală de Termoficare Colterm S.A. Timişoara 

Sectiunea a 2 - a 
Motivul emiterii proiectului de hotărâre


Având în vedere faptul că prin Hotărârea Consiliului Local al Municipiului Timişoara nr. 332/15.09.2017 a fost aprobat Planul de selecţie a membrilor Consiliului de Administraţie la Compania Locală de Termoficare COLTERM S.A., prin care au fost precizate etapele procedurii de selecţie;
Având în vedere Hotărârea Adunării Generale a Acţionarilor nr. 9/21.12.2017 prin care au fost validaţi 5 din totalul de 9 membri ai Consiliului de Administraţie din cadrul S.C. Compania Locală de Termoficare COLTERM S.A. Timişoara;
Prin Hotărârea Consiliului Local al Municipiului Timişoara nr. 26/30.01.2018 a fost declanşată  o nouă procedura de selecţie pentru ocuparea posturilor vacante din cadrul Consiliului de Administraţie al Companiei Locale de Termoficare Colterm S.A. Timişoara.
Având în vedere faptul că este necesară completarea celor 4 posturi vacante din cadrul Consiliului de Administraţie al Companiei Locale de Termoficare Colterm S.A, apreciem că este oportună iniţierea unui proiect de hotărâre privind actualizarea Calendarului procedurii de recrutare şi selecţie pentru ocuparea posturilor vacante din cadrul Consiliului de Administraţie la S.C. Compania Locală de Termoficare Colterm S.A. Timişoara

